Breiangen

Breiangen er havområdet der Drammensfjorden møter Holmestrandfjorden og Oslofjorden, på begge sider av fylkesgrensen mellom Akershus og Vestfold, og øst for Holmestrand og sør for Hurumlandet. Den sørligste begrensningen er Horten.Breiangen på Norgeskart.no fra Statens kartverk

Havområdet er inntil ca. 100 meter dypt. Tofteholmen og Ranvikholmen i øst er vulkanske, og har Norges høyeste middeltemperatur. Midt i Breiangen ligger den fredede og botanisk enestående øya Mølen. Området rundt fjorden har trolig Norges største bestand av misteltein.

Det ligger en rekke gravhauger fra bronsealderen og jernalderen på kystene og øyene rundt Breiangen, blant annet ved Rødtangen, Ersvika, og på Mølen. Området har vært en viktig ferdselsåre i århundrer.

 Referanser 

Kategori:Oslofjorden
Kategori:Fjorder i Vestfold
Kategori:Fjorder i Akershus
Kategori:Askers geografi
Kategori:Holmestrands geografi